২০২০–২১ স্পেনীয় সুপার কাপ

২০২০–২১ স্পেনীয় সুপার কাপ রয়্যাল স্প্যানিশ ফুটবল ফেডারেশন (আরএফইএফ) দ্বারা আয়োজিত স্পেনীয় সুপার কাপের ৩৭তম আসর ছিল, যেখানে পূর্ববর্তী মৌসুমে স্পেনীয় ফুটবল লিগ পদ্ধতির মূল প্রতিযোগিতায় সফল দলগুলো অংশগ্রহণ করেছিল। এই আসরে স্পেনের স্পেনীয় ফুটবল লিগ পদ্ধতির প্রথম স্তরের লীগ লা লিগার চ্যাম্পিয়ন রিয়াল মাদ্রিদ, রানার-আপ বার্সেলোনা এবং স্পেনের প্রধান কাপ প্রতিযোগিতা কোপা দেল রেইয়ের চ্যাম্পিয়ন রিয়াল সোসিয়েদাদ এবং রানার-আপ অ্যাথলেটিক বিলবাও প্রতিদ্বন্দ্বিতা করেছিল। এই আসরের ম্যাচগুলো ২০২১ সালের ১৩ হতে ১৭ই জানুয়ারি তারিখ স্পেনের ৩টি শহরে অনুষ্ঠিত হয়েছিল। পূর্ববর্তী আসরের মতো এই আসরটিও মধ্যপ্রাচ্যের দেশ সৌদি আরবে অনুষ্ঠিত হওয়ার কথা ছিল, তবে কোভিড-১৯ এর বৈশ্বিক মহামারীর কারণে ভ্রমণ বিধিনিষেধের কারণে এই আসরটি স্পেনেই আয়োজন করতে হয়েছিল। রিয়াল মাদ্রিদ স্পেনীয় সুপার কাপের পূর্ববর্তী আসরের চ্যাম্পিয়ন, যারা ২০১৯–২০ আসরের ফাইনালে আতলেতিকো মাদ্রিদের সাথে অতিরিক্ত সময় শেষে ০–০ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত করে একাদশবারের মতো শিরোপা জয়লাভ করেছিল। ১৭ই জানুয়ারি তারিখে সেভিলের এস্তাদিও দে লা কার্তুহায় অনুষ্ঠিত ফাইনালে অ্যাথলেটিক বিলবাও বার্সেলোনাকে অতিরিক্ত সময়ে ৩–২ গোলের ব্যবধানে পরাজিত করে স্পেনীয় সুপার কাপের ইতিহাসে তৃতীয়বারের মতো শিরোপা জয়লাভ করেছে। স্পেনীয় সুপার কাপের এই আসরে ২০১৯–২০ কোপা দেল রেই এবং ২০১৯–২০ লা লিগার চ্যাম্পিয়ন এবং রানার-আপ দল স্বয়ংক্রিয়ভাবে উত্তীর্ণ হয়েছিল। ২০২০–২১ স্পেনীয় সুপার কাপ আয়োজনের সময় ২০২০ কোপা দেল রেই ফাইনালের ফলাফল পাওয়া যায়নি; যার ফলে ফাইনালে অংশগ্রহণকারী উভয় দলকে এই প্রতিযোগিতায় উত্তীর্ণ ঘোষণা করা হয়েছিল। এই আসরের ম্যাচের ড্র ২০২০ সালের ১৭ই ডিসেম্বর তারিখে লা সিউদাদ দেল ফুটবলের রয়্যাল স্প্যানিশ ফুটবল ফেডারেশনের প্রধান কার্যালয়ে অনুষ্ঠিত হয়েছিল। এই ড্রয়ের একটি শর্ত ছিল, যা হলো সেমি-ফাইনালে রিয়াল মাদ্রিদ এবং বার্সেলোনা একে অপরের মুখোমুখি হতে পারবে না। এই আসরে অংশগ্রহণকারী ৪টি দল সেমি-ফাইনালে একে অপরের মুখোমুখি হয়েছিল। অতঃপর দুই সেমি-ফাইনালে বিজয়ী ফাইনালে উত্তীর্ণ হয়েছিল, যেখানে তারা শিরোপা জয়লাভের জন্য একে অপরের মুখোমুখি হয়েছিল। এই আসরের ম্যাচগুলো স্পেনের ৩টি শহরে অনুষ্ঠিত হয়েছিল। নিম্নে তালিকাভুক্ত সকল ম্যাচের সময় মধ্য ইউরোপীয় সময় অনুসারে উল্লেখ করা হয়েছে (ইউটিসি+১) ১৩ জানুয়ারি ২০২১ (2021-01-13) ২১:০০ নুয়েভো আরকানহেল স্টেডিয়াম, কর্দোবা দর্শক সংখ্যা: ০ রেফারি: হোসে লুইস মুনুয়েরা মোন্তেরো (আন্দালুসিয়া) ১৪ জানুয়ারি ২০২১ (2021-01-14) ২১:০০ লা রোসালেদা স্টেডিয়াম, মালাগা দর্শক সংখ্যা: ০ রেফারি: হুয়ান মার্তিনেস মুনুয়েরা (ভালেনসিয়া) ১৭ জানুয়ারি ২০২১ (2021-01-17) ২১:০০ এস্তাদিও দে লা কার্তুহা, সেভিল দর্শক সংখ্যা: ০ রেফারি: হেসুস গিল মানসানো (এক্সত্রেমাদুরা) স্পেনে করোনাভাইরাসের বৈশ্বিক মহামারীর কারণে বিনা দর্শকের উপস্থিতিতে ম্যাচ আয়োজন করা হয়েছে। "La Asamblea de la RFEF aprueba la celebración de la Supercopa de España en Andalucía"। rfef.es (স্পেনীয় ভাষায়)। ১৭ ডিসেম্বর ২০২০। সংগ্রহের তারিখ ১৭ ডিসেম্বর ২০২০।  "RFEF"। Servicios R.F.E.F (স্পেনীয় ভাষায়)। সংগ্রহের তারিখ ২২ জানুয়ারি ২০২২। [স্থায়ীভাবে অকার্যকর সংযোগ] "Real Madrid v Atletico Madrid: as it happened"। The Guardian। ১২ জানুয়ারি ২০২০। সংগ্রহের তারিখ ১৪ জানুয়ারি ২০২০।  "Spanish Super Cup: Real Madrid beat Atletico Madrid on penalties"। BBC Sport। ১২ জানুয়ারি ২০২০। সংগ্রহের তারিখ ১৪ জানুয়ারি ২০২০।  "Lionel Messi sent off as Barcelona lose Spanish Super Cup to Athletic Bilbao"। BBC Sport। ১৭ জানুয়ারি ২০২১। সংগ্রহের তারিখ ১৭ জানুয়ারি ২০২১।  Bell, Arch (১৭ জানুয়ারি ২০২১)। "Williams sinks Barcelona and Athletic claim the Supercopa"। Marca। সংগ্রহের তারিখ ১৮ জানুয়ারি ২০২১।  "Supercopa de España" (পিডিএফ)। www.rfef.es। সংগ্রহের তারিখ ১৩ জানুয়ারি ২০২২।  "Spanish Super Cup 2021: Final Four draw"। Diario AS। ১৭ ডিসেম্বর ২০২০। ২ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২২।